smcproject/ml-wiki-sentences huggingface dataset:
സ്ക്കൂളും കൃഷ്ണവിലാസം എൽ.പി.സ്ക്കൂളും, ഭാസ്കരവിലാസം എൽ.പി.എസ് തുടങ്ങിയവയും സ്ഥാപിക്കപ്പെട്ടു.
പഞ്ചായത്തിലെ ആദ്യ ഹൈസ്ക്കൂളായ വല്ലപ്പുഴ ഹൈസ്ക്കൂൾ 1950 ജൂൺ 21-നായിരുന്നു സ്ഥാപിക്കപ്പെട്ടത്.
വല്ലപ്പുഴയുടെ വിദ്യാഭ്യാസ ചരിത്രത്തിലെ നാഴികക്കല്ലായ ഈ വിദ്യാലയം സ്ഥാപിച്ചത് കെ.വി.രാധാകൃഷ്ണൻനായരായിരുന്നു.
19-ാം നൂറ്റാണ്ടിൽ പഞ്ചായത്തിൽ അഞ്ചലാപ്പീസ് എന്ന “പോസ്റ്റോഫീസ്” സ്ഥാപിക്കപ്പെട്ടു.
രണ്ടാം ലോകമഹായുദ്ധത്തിനു മുമ്പ് പഞ്ചായത്തിലൂടെ കടന്നുപോകുന്ന നിലമ്പൂർ - ഷൊർണ്ണൂർ റെയിൽവേ ലൈനിലെ റെയിൽവേ സ്റ്റേഷൻ സ്ഥാപിക്കപ്പെട്ടു.
വളരെക്കാലം മുൻപു മുതൽക്കു തന്നെ വല്ലപ്പുഴ കാർഷികമേഖലയായിരുന്നു.
പഞ്ചായത്തിന്റെ കിഴക്കും പടിഞ്ഞാറും അതിർത്തിയിലെ മലകളുടെ ഇടയ്ക്കുള്ള ഭുവിഭാഗത്തിൽ ചെറിയ കുന്നുകളും ഉയർന്ന പ്രദേശങ്ങളും അവിടവിടെയായി ഉണ്ടെങ്കിലും ഭൂരിഭാഗവും നെൽപ്പാടങ്ങളായിരുന്നു.
രണ്ട് പ്രധാനതോടുകളും അവയുടെ കൈവഴികളുമാണ് പ്രധാനമായും നെൽകൃഷിയ്ക്കുള്ള ജലസ്രോതസ്സുകൾ.
നെൽകൃഷിക്കു പുറമെ തെങ്ങ് , കവുങ്ങ് , വാഴ , മരച്ചീനി , കശുമാവ് , കുരുമുളക് , റബ്ബർ , ഇഞ്ചി , മഞ്ഞൾ , ചേന എന്നിവയും വിവിധ പച്ചക്കറിയിനങ്ങളും ഇവിടെ കൃഷി ചെയ്യുന്നുണ്ടായിരുന്നു.
പഞ്ചായത്തിൽ ഇന്ന് ഏറ്റവും പഴക്കമുള്ള വായനശാല കൃഷ്ണവിലാസം സ്ക്കൂളിന് സമീപം പ്രവർത്തിക്കുന്ന വിവേകാനന്ദ വായനശാലയാണ്.
പുതൻ, തിറ, അയ്യപ്പൻ പാട്ട്, പരിചമുട്ടുകളി തുടങ്ങിയ അനുഷ്ടാന കലകൾക്കു പുറമേ  ബ്രാഹ്മണർക്കിടയിൽ മാത്രം പ്രചാരത്തിലുണ്ടായിരുന്ന സംഘക്കളിയുടെ നടത്തിപ്പിനുള്ള അവകാശക്കാരായി മേക്കാട്ടു മന, ഉള്ളാമ്പുഴ മന എന്നിവ ഈ പ്രദേശത്താണ് മേക്കാട്ടു മനകൃഷ്ണൻ നമ്പൂതിരി സംഘക്കളിയുടെ നാലു പാദത്തിലും രാമൻ നമ്പൂതിരി സംഘക്കളിയിലെ വെളിച്ചപ്പാടായും വ്യക്തിമുദ്ര പതിപ്പിച്ചവരാണ് - ദേശീയ രാഷ്ട്രീയ പ്രസ്ഥാനങ്ങളിൽ കോൺഗ്രസ്സ്, കമ്യൂണിസ്റ്റ് പ്രസ്ഥാനങ്ങൾക്ക് ഏറക്കുറെ തുല്യമായ ശക്തിയാണിവിടെ നിലനിന്നുപോരുന്നത്.
ഗ്രാമത്തിൽ കോൺഗ്രസ്സു പ്രസ്ഥാനം പരിചയപ്പെടുത്തിയത് മേക്കാട്ടു മന പരമേശ്വരൻ നമ്പൂതിരിയും കമ്യൂണിസ്റ്റാശയങ്ങൾ ആദ്യമായി അവതരിപ്പിച്ചത് മേക്കാട്ടു മന അഗ്നിത്രാതൻ നമ്പൂതിരിയുമായിരുന്നു എന്ന് നാട്ടിലെ കാരണവന്മാർ ഓർമ്മിയ്ക്കുന്നു.
പഞ്ചായത്തിലൂടെ
ഭൂപ്രകൃതിയനുസരിച്ച് ഇടനാട് മേഖലയിൽ വരുന്ന വല്ലപ്പുഴ പഞ്ചായത്തിനെ പ്രധാനമായി കുന്നിൻ പ്രദേശം, സമതലം, ചെരിവുപ്രദേശം, കുണ്ടുപാടങ്ങൾ എന്നിങ്ങനെ നാലായി തരംതിരിക്കാം.
കണിയാരക്കുന്ന്, രാമഗിരിമല, പുൽമുഖംമല എന്നിവയാണ് പ്രധാന കുന്നിൻ പ്രദേശങ്ങൾ.
ചരൽമണ്ണും, ചെങ്കല്ലും, വെട്ടുകല്ലും ഉയർന്ന പ്രദേശങ്ങളിലും മണൽ കലർന്ന പശിമരാശി മണ്ണ് കുണ്ടുപാടങ്ങളിലും കാണുന്നു.
കിണറുകളും, കുളങ്ങളുമാണ് ഈ പഞ്ചായത്തിലെ പ്രധാന ജലസ്രോതസ്സുകൾ.
നിരവധി കുളങ്ങൾ ഈ പഞ്ചായത്തിലുണ്ട്.
വളരെക്കാലം മുൻപുതന്നെ വല്ലപ്പുഴ കാർഷിക മേഖലയായിരുന്നു.
2016-ലെ പൊതുസ്ഥിതിവിശകലനം ചെയ്യുമ്പോൾ 21.64 ച.
മീറ്റർ വിസ്തൃതിയുള്ള പഞ്ചായത്ത് 16 വാർഡുകളായാണ് വിഭജിച്ചിരിക്കുന്നത് ജനസംഘ്യയുടെ 73% മുസ്ലീങ്ങളും, 27% ഹിന്ദുക്കളും .
മൊത്തം ജനതയുടെ സാക്ഷരതാ നിരക്ക് 97% ആണ്.
കണിയാരക്കുന്ന്, രാമഗിരിമല, പുൽമുഖംമല എന്നീ കുന്നും മലകളും ഈ പഞ്ചായത്തിൽ സ്ഥിതിചെയ്യുന്നു.
60 പൊതുകിണറുകളും, പൊതുകുടിവെള്ള ടാപ്പുകളും ജനങ്ങൾ ശുദ്ധജലത്തിനായി ഉപയോഗിക്കുന്നു.
തെരുവുവിളക്കുകളാണ് രാത്രികാലങ്ങളിൽ ഈ പഞ്ചായത്തിലെ വീഥികൾക്ക് വെളിച്ചം പകരുന്നത്.
പഞ്ചായത്തിന്റെ പൊതുവിതരണ മേഖലയിൽ റേഷൻകടകൾ പ്രവർത്തിക്കുന്നു.
മാവേലി സ്റ്റോർ വല്ലപ്പുഴ ഗ്രാമപഞ്ചായത്തിലെ പൊതുവിതരണ രംഗത്തെ മറ്റൊരു സംവിധാനമാണ്.
ഈ പഞ്ചായത്തിൽ യത്തീംഖാന ഓർഫണേജ് ഓഡിറ്റോറിയം പ്രവർത്തിക്കുന്നു.
വല്ലപ്പുഴ കെ. എസ്. ഇ.
ബി  സെക്ഷൻ ഓഫീസ് യാറത്ത് സ്ഥിതിചെയ്യുന്നു.
കേന്ദ്രസർക്കാരിന്റെ അധികാരത്തിലുള്ള പോസ്റ്റ് ഓഫീസും, ടെലിഫോൺ എക്സ്ചേഞ്ചും വല്ലപ്പുഴയിൽ പ്രവർത്തിക്കുന്നു.
ധാറുനജാത്ത് ഇസ്ളാമിക് കോംപ്ളക്സ് ആണ് പഞ്ചായത്തിലെ പ്രധാന സ്വകാര്യ സ്ഥാപനം.
വ്യാവസായിക മേഖലയിലും നിരവധി സ്വകാര്യ സ്ഥാപനങ്ങൾ പ്രവർത്തിക്കുന്നുണ്ട്  സംസ്ഥാന സർക്കാർ സ്ഥാപനങ്ങളായ വില്ലേജ് ഓഫീസും, കൃഷിഭവനും വല്ലപ്പുഴയിൽ പ്രവർത്തിക്കുന്നു.
എടുത്തുപറയത്തക്ക വൻകിട വ്യവസായങ്ങൾ ഈ ഗ്രാമത്തിൽ ഇല്ല എങ്കിലും മരമില്ലുകൾ, ക്രഷുകൾ എന്നിവ ഇവിടെ പ്രവർത്തിക്കുന്നു.
കുട്ടനെയ്ത്ത്, പപ്പടനിർമ്മാണം, ഇരുമ്പുപണി, സ്വർണ്ണപ്പണി എന്നിവ പരമ്പരാഗത മേഖലയിൽ സജീവമാണ്.
ഹോളോബ്രിക്സ്, വെൽഡിംഗ്, ഓട്ടോമൊബൈൽ വർക്ക്ഷോപ്പ്, തീപ്പെട്ടി നിർമ്മാണം, റൈസ് മിൽ എന്നീ ഇടത്തരം വ്യവസായങ്ങളും ഈ പഞ്ചായത്തിലുണ്ട്.
ഈ പഞ്ചായത്തിന്റെ വിദ്യാഭ്യാസചരിത്രം 1910-ൽ പഞ്ചായത്ത് പടിയിൽ സ്ഥാപിച്ച ആദ്യത്തെ വിദ്യാലയമായ വല്ലപ്പുഴ ബോർഡ് സ്കൂളിൽ നിന്നാരംഭിക്കുന്നു.
പിന്നീട് കെ. സി. എം ഹയർ എലിമെന്ററി സ്കൂളും, കൃഷ്ണവിലാസം, ഭാസ്കരവിലാസം എന്നീ എൽ പി സ്കൂളുകളും സ്ഥാപിക്കപ്പെട്ടു.
2010 -ൽ എത്തി നിൽക്കുമ്പോൾ സ്വകാര്യ മേഖലയിൽ 2 ഹയർ സെക്കന്ററി സ്കൂളുകളും, ഒരു യു. പി സ്കൂളും 5 എൽ പി സ്കൂളുകളും ഇവിടെയുണ്ട്.
സർക്കാർ മേഖലയിൽ ഹൈസ്കൂളും, എൽ. പി സ്കൂളും ഓരോന്നു വീതമുണ്ട്.
ഇതുകൂടാതെ ഉപരിപഠനത്തിനായി സ്വകാര്യ മേഖലയിൽ ഒരു അറബിക് കോളേജും ഇവിടെ പ്രവർത്തിക്കുന്നു.
മൃഗസംരക്ഷണത്തിനായി മൃഗസംരക്ഷണ വകുപ്പിനു കീഴിൽ പ്രവർത്തിക്കുന്ന ഒരു മൃഗാശുപത്രി വല്ലപ്പുഴയിൽ സ്ഥിതിചെയ്യുന്നു.
വല്ലപ്പുഴയിൽ എസ്. ബി. ഐ , ഫെഡറൽ ബാങ്ക് , കാനറാ ബാങ്ക് തുടങ്ങിയ  ദേശസാൽകൃത ബാങ്കുകൾ  പ്രവർത്തിക്കുന്നു.
വല്ലപ്പുഴ സർവ്വീസ് സഹകരണ ബാങ്ക്, ചെറുപ്പുളശ്ശേരി അർബൻ ബാങ്ക് എന്നിവയാണ് സഹകരണ മേഖലയിലെ ബാങ്കിംഗ് സ്ഥാപനങ്ങൾ.
4 തപാൽ ഓഫീസുകൾ വല്ലപ്പുഴ ഗ്രാമപഞ്ചായത്തിൽ പ്രവർത്തിക്കുന്നുണ്ട്.
ചെറുപ്പുളശ്ശേരി പട്ടാമ്പി റോഡ്, ഷൊർണ്ണൂർ - കയിലിയാട് - വല്ലപ്പുഴ റോഡ്, വല്ലപ്പുഴ - ചെറുകോട് - മുളയങ്കാവ് റോഡ് എന്നിവയാണ് പഞ്ചായത്തിലെ പ്രധാന റോഡുകൾ.
പട്ടാമ്പി ബസ് സ്റ്റാന്റ്, ചെറുപ്പുളശ്ശേരി ബസ് സ്റ്റാന്റ് എന്നിവയാണ് തൊട്ടടുത്തുള്ള ബസ് സ്റ്റാൻഡുകൾ.
ഗ്രാമപഞ്ചായത്തിനകത്ത് വല്ലപ്പുഴ റെയിൽവേ സ്റേഷൻ സ്ഥിതിചെയ്യുന്നു.
ഇത് ജനങ്ങളുടെ റയിൽ ഗതാഗതം സുഗമമാക്കുന്നു.
കോഴിക്കോടാണ് പഞ്ചായത്തിന് അടുത്തുള്ള തുറമുഖം.
വിദേശയാത്രക്കായി പഞ്ചായത്ത് നിവാസികൾ ആശ്രയിക്കുന്നത് ഏറ്റവും അടുത്ത വിമാനത്താവളമായ കോഴിക്കോട്- കരിപ്പൂർ വിമാനത്താവളത്തെയാണ്.
വല്ലപ്പുഴയാണ് പഞ്ചായത്തിലെ പ്രധാന വ്യാപാരകേന്ദ്രം.
ഹയാത്ത് ഷോപ്പിംഗ് കോപ്ളക്സ്, മദീന കോംപ്ളക്സ്, കെ. കെ. എം കോംപ്ളക്സ്, സി. റ്റി കോംപ്ളക്സ്, എം. എൻ ടവർ എന്നിവയാണ് പഞ്ചായത്തിലെ പ്രധാന ഷോപ്പിംഗ് കോംപ്ളക്സുകൾ.
നിരവധി ആരാധനാലയങ്ങൾ ഈ പഞ്ചായത്തിലുണ്ട്.
ചെറുകോട് സ്ഥിതിചെയ്യുന്ന തറക്കൽ വാരിയം പോയ കാലത്തിലെ പ്രതാപത്തിൻറെ അവശേഷിക്കുന്ന   നാലു കെട്ടും സർപ്പക്കാവുകളും ക്ഷേത്രവും അടങ്ങിയ നല്ല ഒരു ലൊക്കേഷൻ ആണ് നിരവധി സിനിമകൾ ഇവിടെ ഷൂട്
ട് ചെയ്തിട്ടുണ്ട്  ഇവിടുത്തെ   പ്രധാന ക്ഷേത്രങ്ങൾ വേനൂർ ശിവ സുബ്രഹ്മണ്യ ക്ഷേത്രം മഹാദേവ പന്തൽ ക്ഷേത്രം പിഷാരിക്കൽ ഭഗവതി ക്ഷേത്രം  കൂവളകത്ത് ശിവക്ഷേത്രം കാർത്ത്യായനി ഭഗവതി ക്ഷേത്രം പെങ്ങോട്ടു കാവ് ശിവക്ഷേത്രം എന്നിവയാണ് നിരവധി  മുസ്ലിം പള്ളികളും  പഞ്ചായത്തിൽ  നിലകൊള്ളുന്നു.
ശിവരാത്രി ഉൽസവം, പാണൻപാട്ട്, പൂതനും തിറയും, തെയ്യം,  ആലിക്കൽ കരിവേല, കാളവേല, വേനൂർ ശിവ സുബ്രഹ്മണ്യ ക്ഷേത്രത്തിലെ പ്രതിഷ്ഠാദിന പൂരമഹോത്സവം  എന്നിവയാണ് പ്രധാന ഉത്സവാഘോഷങ്ങൾ.
സ്വാതന്ത്ര്യസമരസേനാനി ആയിരുന്ന കെ. ടി. മാധവൻ നമ്പ്യാർ, മികച്ച അദ്ധ്യാപകനുള്ള അവാർഡ് നേടിയ കെ. വി. രാധാകൃഷ്ണൻ നായർ, പതിനെട്ടുവർഷക്കാലം പഞ്ചായത്ത് പ്രസിഡന്റായിരുന്ന കെ. വി. പ്രഭാകരൻ നമ്പ്യാർ എന്നിവർക്കെല്ലാം ജൻമം നൽകിയത് വല്ലപ്പുഴ പഞ്ചായത്താണ്.
മാപ്പിള കലാ അക്കാദമി, കാരുണ്യ സാംസ്കാരിക നിലയം എന്നിവയാണ് ഈ പഞ്ചായത്തിലെ പ്രധാന സാംസ്കാരിക സ്ഥാപനങ്ങൾ.
ആരോഗ്യ പരിപാലന രംഗത്ത് സജീവമായി പ്രവർത്തിക്കുന്ന വിവിധ ആരോഗ്യകേന്ദ്രങ്ങൾ പഞ്ചായത്തിനകത്തുണ്ട്.
പ്രാഥമിക ആരോഗ്യരംഗത്ത് അപ്പംകണ്ടം പ്രാഥമികാരോഗ്യ കേന്ദ്രം സജീവമായി പ്രവർത്തിച്ചു വരുന്നു.
സർക്കാർ ആയുർവേദ ആശുപത്രി, കുറുവട്ടൂരിൽ പ്രവർത്തിക്കുന്ന സർക്കാർ ഹോമിയോപ്പതി ആശുപത്രി എന്നിവയാണ് പഞ്ചായത്തിലെ മറ്റ് ആരോഗ്യകേന്ദ്രങ്ങൾ.
കല കായിക സാംസകാരിക മേഖലകളിൽ സജീവമായിട്ടുള്ള നിരവധി യുവജന കൂട്ടായ്മകളും ക്ലബ്ബുകളും പഞ്ചായത്തിൽ ഉണ്ട് .
വല്ലപ്പുഴ  പഞ്ചായത്തിൽ   പ്രവർത്തിക്കുന്ന കനിവ് സാംസ്‌കാരിക കൂട്ടായ്മ ആംബുലൻസ് സേവനവും പാലിയേറ്റീവ് സേവനവും  നൽകി വരുന്നുണ്ട് വാർഡിൻറെ പേര് 1	ചോലമുക്ക് 2	തറക്കൽപടി 3	അപ്പംകണ്ടം 4	കാളപറമ്പ് 5	മേച്ചേരി 6	ചുങ്കപ്പുലാവ് 7	കിഴക്കേക്കര 8	ഉള്ളാമ്പുഴ 9	മാട്ടായ 10	ചേരിക്കല്ല് 11	ചൂരക്കോട് 12	പഞ്ചാരത്ത്പടി 13	റെയിൽവെ സ്റ്റേഷൻ 14	യാറം 15	പന്നിയംകുന്ന് 16	മനക്കൽപടി
മുൻ പ്രസിഡന്റുമാർ
1 കെ. ടി മുഹമ്മദ് 2 മുഹമ്മദ് ഹാജി (കുഞ്ഞൂട്ടി ഹാജി) 3 കെ. വി. പ്രഭാകരൻ നമ്പ്യാർ 4 ഒ. എം. സാറാബീവി 5 എ. മുഹമ്മദാലി 6 കെ.അബ്ദുൾ റഹ്മാൻ 7  നന്ദവിലാസിനി
കാലാവസ്ഥ Vallapuzha, Kerala പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °C (°F) 32.8 (91) 34.5 (94.1) 35.8 (96.4) 35.1 (95.2) 33.2 (91.8) 29.5 (85.1) 28.6 (83.5) 29.1 (84.4) 30.2 (86.4) 30.8 (87.4) 31.6 (88.9) 32.0 (89.6) 31.93 (89.48) ശരാശരി താഴ്ന്ന °C (°F) 22.3 (72.1) 23.2 (73.8) 24.8 (76.6) 25.7 (78.3) 25.2 (77.4) 23.6 (74.5) 22.9 (73.2) 23.5 (74.3) 23.5 (74.3) 23.7 (74.7) 23.4 (74.1) 22.4 (72.3) 23.68 (74.63) മഴ/മഞ്ഞ് mm (inches) 2 (0.08) 12 (0.47) 27 (1.06) 103 (4.06) 211 (8.31) 566 (22.28) 687 (27.05) 349 (13.74) 203 (7.99) 264 (10.39) 136 (5.35) 23 (0.91) 2,583 (101.69) ഉറവിടം: Climate-Data.org
Census data 2001 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ Vallapuzha എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വല്ലപ്പുഴ ഗ്രാമപഞ്ചായത്ത് Archived 2016-03-04 at the Wayback Machine .
വല്ലപ്പുഴ തീവണ്ടിനിലയം ഇംഗ്ലീഷ് വിലാസം https://ml.wikipedia.org/wiki/Vallapuzha_railway_station
പാലക്കാട് ജില്ലയിലെ വല്ലപ്പുഴയിൽ സതേൺ റെയിൽ‌വേയിലെ ഷോറനൂർ - മംഗലാപുരം വിഭാഗത്തിൽ പ്രവർത്തിക്കുന്ന ഒരു റയില്വേ സ്റ്റേഷനാണ് വല്ലപ്പുഴ തീവണ്ടിനിലയം.
അഥവാ വല്ലപ്പുഴ റെയിൽവേ സ്റ്റേഷൻ സ്റ്റേഷനിൽ  വിവിധ പാസഞ്ചർ തീവണ്ടികൽ ക്കൊപ്പം രാജ്യറാണി എക്സപ്രസ്സും നിർത്തുന്നു.
ട്രെയിനുകൾ പട്ടണത്തെ  പ്രമുഖ നഗരങ്ങളായ നിലമ്പൂർ , ഷോർണ്ണൂർ , വാണിയമ്പലം , അങ്ങാടിപുറം .
എന്നിവയുമായി ബന്ധിപ്പിക്കുന്നു നിലമ്പൂർ-ഷോർണ്ണൂർ ലൈൻ
വല്ലപുഴ റെയിൽ‌വേ സ്റ്റേഷൻ ചിത്രശാല ഒരുദൃശ്യം ആപ്പീസ് കാത്തിരിപ്പ് കാത്തിരിപ്പ് 2 പുറംദൃശ്യം ദൂരദൃശ്യം തീവണ്ടി പരാമർശങ്ങൾ Melattur railway station എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വല്ലവരയ്യൻ വന്ദ്യദേവൻ
ചോളസൈന്യത്തിന്റെ അധിപനായിരുന്നു വല്ലവരയ്യൻ വന്ദ്യദേവൻ .
ചോള ചക്രവർത്തിമാരായ രാജരാജ ഒന്നാമന്റെയും രാജേന്ദ്ര ഒന്നാമന്റെയും പ്രസിദ്ധരായ പ്രധാനികളിൽ ഒരാളും വടക്കൻ ആർക്കോട്ടിലെ സാമന്തന്മാരുടെ തലവനും രാജരാജന്റെ മൂത്ത സഹോദരി കുന്തവൈ പിരട്ടിയാരുടെ ഭർത്താവുമായിരുന്നു അദ്ദേഹം.
രാജരാജന്റെയും രാജേന്ദ്ര ഒന്നാമന്റെയും ശ്രീലങ്കൻ ഫ്രണ്ട് ആർമിയുടെ സേനാപതിയായിരുന്നു അദ്ദേഹം.
അദ്ദേഹത്തിന്റെ അധീനതയിലുള്ള പ്രദേശം വള്ളവരയനാട് എന്നറിയപ്പെട്ടു.
അദ്ദേഹം ബ്രഹ്മദേശം ഭരിച്ചു.
കൽക്കി കൃഷ്ണമൂർത്തിയുടെ (കൽക്കി) പ്രശസ്ത നോവലായ പൊന്നിയിൻ സെൽവനിലും വണ്ടിയദേവൻ വാൾ, വണ്ടിയദേവൻ സേനൈ തലൈവൻ തുടങ്ങിയ നിരവധി നോവലുകളിലും വന്ദ്യതേവൻ ആദർശവത്കരിക്കപ്പെട്ടിരിക്കുന്നു .
വല്ലഭായി പട്ടേൽ ഇംഗ്ലീഷ് വിലാസം https://ml.wikipedia.org/wiki/Sardar_Vallabhbhai_Patel
ഇന്ത്യൻ സ്വാതന്ത്ര്യസമര സേനാനിയും ഇന്ത്യയുടെ ഏകീകരണത്തിന്റെ പ്രധാന ശില്പികളിലൊരാളും ഇന്ത്യൻ നാഷണൽ കോൺഗ്രസിന്റെ രാഷ്ട്രീയ നേതാവുമായിരുന്നു സർദാർ വല്ലഭായി പട്ടേൽ ( ഗുജറാത്തി : સરદાર વલ્લભભાઈ પટેલ ; ഐ.പി.എ : [sərd̪aːr ʋəlləbʰbʰaːi pʌʈeːl] ( സഹായം · വിവരണം ) ) ( ഒക്ടോബർ 31 1875 – ഡിസംബർ 15 1950 ).
ഇന്ത്യയിലും ലോകമൊട്ടാകെയും തലവൻ എന്ന് അർത്ഥം വരുന്ന സർദാർ എന്ന പേരിൽ അദ്ദേഹം അഭിസംബോധന ചെയ്യപ്പെട്ടു.
ഗുജറാത്തിലെ ആനന്ദ് താലൂക്കിൽപ്പെട്ട കരംസദ്  ഗ്രാമത്തിൽ ജനിച്ച പട്ടേൽ, വിദ്യാഭ്യാസത്തിനു ശേഷം അഭിഭാഷകനായി ജോലി നോക്കിയിരുന്നു.
ബ്രിട്ടീഷ് രാജിന്റെ കാടൻ നിയമങ്ങൾക്കെതിരേ, അദ്ദേഹം ഗുജറാത്തിലെ കർഷകരെ സംഘടിപ്പിച്ചു.
ബ്രിട്ടീഷുകാർക്കെതിരെ സമരം ചെയ്യാൻ നിസ്സഹകരണത്തിന്റേയും അഹിംസയുടേയും മാർഗ്ഗമാണ് പട്ടേൽ സ്വീകരിച്ചിരുന്നത്.
ഇക്കാലയളവിൽ ഗുജറാത്തിലെ ഏറ്റവും സ്വാധീനമുള്ള വ്യക്തിയായിരുന്നു പട്ടേൽ.
വൈകാതെ ഇന്ത്യൻ നാഷണൽ കോൺഗ്രസ്സിന്റെ നേതൃതലത്തിലേക്കുയർന്ന പട്ടേൽ 1934 ലും 1937 ലും തിരഞ്ഞെടുപ്പിന്റെ ചുമതലകളേറ്റെടുത്തു.
ഇന്ത്യാ വിഭജനത്തിനുശേഷം , പഞ്ചാബിലേയും , ഡൽഹിയിലേയും അഭയാർത്ഥികളെ പുനരധിവസിപ്പിക്കുക എന്ന ചുമതല ഇന്ത്യയുടെ പ്രഥമ ഉപപ്രധാനമന്ത്രിയും, പിന്നീട് ആഭ്യന്തര മന്ത്രിയും ആയ പട്ടേലിനായിരുന്നു.
ശിഥിലമായി കിടന്നിരുന്ന സ്വതന്ത്ര ഇന്ത്യയെ ഒരുമിപ്പിക്കാനുള്ള ശ്രമങ്ങൾക്കു നേതൃത്വം നൽകിയത് പട്ടേലായിരുന്നു.
565 ഓളം സ്വയംഭരണാവകാശമുള്ള നാട്ടുരാജ്യങ്ങളെ നയതന്ത്രം കൊണ്ട് പട്ടേൽ ഇന്ത്യാ യൂണിയന്റെ കൊടിക്കീഴിൽ കൊണ്ടു വന്നു.
വല്ലഭായ് പട്ടേലിന്റെ ജന്മദിനമായ ഒക്ടോബർ 31 രാഷ്ട്രീയ ഏകതാ ദിവസമായി കൊണ്ടാടുന്നു.
1991 ൽരാഷ്ട്രം അദ്ദേഹത്തിന് മരണാനന്തര ബഹുമതിയായി ഭാരത രത്ന പുരസ്കാരം നൽകി ആദരിച്ചു.
പട്ടേൽ ഭാരതത്തിന്റെ ഉരുക്കു മനുഷ്യൻ എന്ന പേരിലും അറിയിപ്പെടുന്നു.
1875 ഒക്ടോബർ 31-ന് ഗുജറാത്തിലെ ആനന്ദ് താലൂക്കിൽപ്പെട്ട കരംസദ ഗ്രാമത്തിലെ ഒരു കർഷകകുടുംബത്തിലാണ് വല്ലഭഭായി പട്ടേൽ ജനിച്ചത്.
പട്ടീദാർ വംശജരായിരുന്നു അദ്ദേഹത്തിന്റെ കുടുംബം.
അച്ഛൻ ജാബേർ ഭായ് പട്ടേൽ.
അമ്മ ലാഡ്ബായി.
അവർക്ക് 6 മക്കൾ.
5 ആണും ഒരു പെണ്ണും.
ആൺമക്കളിൽ നാലാമനായിരുന്നു വല്ലഭഭായി.
അദ്ദേഹത്തിൻറെ രണ്ടാമത്തെ ജ്യേഷ്ഠനായിരുന്നു വിഠൽ ‍ഭായ് പട്ടേൽ.
1857 ലെ ഒന്നാം സ്വാതന്ത്ര്യ സമരത്തിൽ ഝാൻസി റാണിയുടെ സൈന്യത്തിൽ ബ്രിട്ടീഷുകാർക്കെതിരേ യുദ്ധം ചെയ്ത ആളായിരുന്നു വല്ലഭായിയുടെ പിതാവ്.
നദിയാദ്, പെറ്റ്ലാദ്, ബോസാദ് എന്നിവിടങ്ങളിലായിട്ടായിരുന്നു വിദ്യാഭ്യാസം.
സ്കൂൾ വിദ്യാഭ്യാസ കാലത്തു തന്നെ, അനീതിക്കെതിരേ ശബ്ദമുയർത്താൻ വല്ലഭായി മടിച്ചിരുന്നില്ല.
22 ആമത്തെ വയസ്സിലാണ് പട്ടേൽ തന്റെ മെട്രിക്കുലേഷൻ വിജയിക്കുന്നത്.
ഒരു ബാരിസ്റ്ററാവണം എന്നതായിരുന്നു പട്ടേലിന്റെ ആഗ്രഹം.
കഠിനാധ്വാനം കൊണ്ട് പട്ടേൽ രണ്ടു വർഷം കൊണ്ട് ബാരിസ്റ്റർ ബിരുദം കരസ്ഥമാക്കി.
കുറേ നാളത്തെ പരിശ്രമം കൊണ്ട് ഒരു നല്ല അഭിഭാഷകൻ എന്ന പേരു സമ്പാദിക്കാൻ അദ്ദേഹത്തിനു കഴി‍ഞ്ഞു.
ഗോധ്ര, ബോസാദ്, ആനന്ദ് എന്നിവിടങ്ങളിൽ പട്ടേൽ അഭിഭാഷകവൃത്തി ചെയ്തു.
ബോസാദിലെ എഡ്വേഡ് മെമ്മോറിയൽ സ്കൂളിന്റെ സ്ഥാപകരിലൊരാളും ആദ്യ ചെയർമാനും പട്ടേലായിരുന്നു.
തന്റെ 36 ആമത്തെ വയസ്സിൽ പട്ടേൽ, ലണ്ടനിലെ മിഡ്ഡിൽ ടെംപിൾ ഇന്നിൽ ഉന്നത വിദ്യാഭ്യാസത്തിനായി ചേർന്നു.
ലണ്ടനിൽ നിന്നും തിരിച്ചു വന്ന പട്ടേൽ, അഭിഭാഷക മേഖലയിൽ സ്വന്തമായ ഒരു വിലാസം ഉണ്ടാക്കിയെടുത്തു.
ഗാന്ധിയുടെ സ്വരാജ് എന്ന  ആശയത്തിനു പിന്തുണ നൽകികൊണ്ടാണ്, പട്ടേൽ രാഷ്ട്രീയത്തിലേക്കിറങ്ങുന്നത്.
ബ്രിട്ടനിൽ നിന്നും സ്വാതന്ത്ര്യം നേടിയെടുക്കുന്നതിനായുള്ള പെറ്റീഷനിൽ ഒപ്പു വെക്കാനായി പട്ടേൽ ജനങ്ങളോടാഹ്വാനം ചെയ്തു.
ഏതാണ്ട് ഒരു മാസത്തിനുശേഷം, ഗുജറാത്തിലെ ഗോധ്രയിൽ വച്ചു നടന്ന ഒരു രാഷ്ട്രീയ സമ്മേളനത്തിൽ വച്ചാണ് പട്ടേൽ ഗാന്ധിയുമായി കണ്ടു മുട്ടുന്നത്.
ഇന്ത്യൻ നാഷണൽ കോൺഗ്രസ്സിന്റെ ഗുജറാത്ത് വിഭാഗമായ ഗുജറാത്ത് സഭയുടെ സെക്രട്ടറിയായി ഗാന്ധിയുടെ ആശീർവാദത്തോടെ പട്ടേൽ വൈകാതെ ചുമതലയേറ്റു.
ഖേദ ഗ്രാമത്തിൽ പൊട്ടിപ്പുറപ്പെട്ട പ്ലേഗും, കടുത്ത ക്ഷാമവും മൂലമുണ്ടായ ദുരിതങ്ങൾക്ക് പരിഹാരം  കണ്ടെത്താൻ പട്ടേൽ മുന്നിട്ടിറങ്ങി.
ഭരണാധികാരി
സ്വാതന്ത്ര്യാനന്തരം ഇന്ത്യയുടെ ആദ്യത്തെ ആഭ്യന്തരമന്ത്രിയും ഉപപ്രധാനമന്ത്രിയും ആയിരുന്ന പട്ടേൽ പഞ്ചാബിലെയും ഡെൽഹിയിലെയും അഭയാർത്ഥികൾക്ക് അവശ്യസാധനങ്ങൾ സംഘടിപ്പിച്ചു.
രാ‍ഷ്ട്രത്ത് ആകമാനം സമാധാനം പുന:സ്ഥാപിക്കുവാൻ പട്ടേൽ പരിശ്രമിച്ചു.
565 അർദ്ധ-സ്വതന്ത്ര നാട്ടുരാജ്യങ്ങളെയും ബ്രിട്ടീഷ് കാലഘട്ടത്തിലെ കോളനി പ്രവിശ്യകളെയും ഒന്നിപ്പിച്ച് ഇന്ത്യാ രാഷ്ട്രം രൂപവത്കരിക്കുന്ന ചുമതല പട്ടേൽ ഏറ്റെടുത്തു.
തുറന്ന നയതന്ത്രവും സൈനിക ശക്തി ഉപയോഗിക്കാനുള്ള സ്വാതന്ത്ര്യവും (ചിലപ്പോഴൊക്കെ സൈനിക ശക്തി ഉപയോഗിച്ചും) കൊണ്ട് പട്ടേലിന്റെ നേതൃത്വത്തിൽ ഏകദേശം എല്ലാ നാട്ടുരാജ്യങ്ങളും ഇന്ത്യയിൽ ലയിച്ചു.
ഇന്ത്യയുടെ ഉരുക്കുമനുഷ്യൻ എന്ന് വിശേഷിപ്പിക്കപ്പെട്ട പട്ടേൽ ആയിരുന്നു ആധുനിക അഖിലേന്ത്യാ സിവിൽ സർവ്വീസസ് സ്ഥാപിച്ചത്.
ഇന്ത്യൻ സിവിൽ സർവ്വീസിന്റെ തലതൊട്ടപ്പനായും പട്ടേൽ അറിയപ്പെടുന്നു.
വ്യക്തികളുടെ വസ്തു അവകാശത്തിന്റെയും സ്വതന്ത്ര വാണിജ്യ വ്യവസ്ഥയുടെയും ആദ്യകാല വക്താക്കളിൽ ഒരാളായിരുന്നു പട്ടേൽ.
വല്ലഭനേനി ബാലശൗരി
വൈ എസ് ആർ കോൺഗ്രസ് പാർട്ടിയിൽ നിന്നുള്ള ഒരു ഇന്ത്യൻ രാഷ്ട്രീയക്കാരനാണ് വല്ലഭനേനി ബാലശൗരി (ജനനം: 18 സെപ്റ്റംബർ 1968).
മച്ചിലിപട്ടണം പാർലമെന്ററി നിയോജകമണ്ഡലത്തെ പ്രതിനിധീകരിച്ച് പതിനേഴാമത് ലോക്സഭയിലെ ഇപ്പോഴത്തെ അംഗമാണ്.
തെനാലി നിയോജകമണ്ഡലത്തിൽ നിന്ന് പതിനാലാം ലോകസഭയിലും പാർലമെന്റ് അംഗമായും പ്രവർത്തിച്ചു.
http://164.100.47.194/Loksabha/Members/MemberBioprofile.aspx?mpsno=4021 പുറംകണ്ണികൾ പാർലമെന്റ് ഓഫ് ഇന്ത്യ വെബ്‌സൈറ്റിലെ bi ദ്യോഗിക ജീവചരിത്രം
വല്ലഭാചാര്യർ
ഭക്തിപ്രസ്ഥാനത്തിന്റെ ഉപജ്ഞാതാക്കളിൽ ഒരാളായിരുന്നു വല്ലഭാചാര്യർ (1479–1531 CE) .
ഭാരതത്തിൽ പുഷ്ടി വിശ്വാസക്രമം കൊണ്ടുവന്നത് ഇദ്ദേഹമാണ്.
കൃഷ്ണദേവരായരുടെ സദസ്സിൽ വച്ച് ബ്രഹ്മവാദം എന്ന പ്രസിദ്ധമായ തർക്കത്തിൽ ഇദ്ദേഹം വിജയിക്കുകയുണ്ടായി.
ശ്രീകൃഷ്ണനിൽ എല്ലാം അർപ്പിക്കാൻ അദ്ദേഹം ഭക്തരോട് അഭ്യർത്ഥിച്ചിരുന്നു.
അദ്വൈത സിദ്ധാന്തത്തിൽനിന്നും വിഭിന്നമായ ശുദ്ധാദ്വൈത സിദ്ധാന്തത്തിന്റെ പ്രയോക്താവായിരുന്നു വല്ലഭാചാര്യർ.
ആദ്യകാല ജീവിതം ജനനം
തെലുഗ് വൈദിക ബ്രാഹ്മണരായിരുന്നു വല്ലഭാചാര്യരുടെ മാതാപിതാക്കൾ.
അദ്ദേഹത്തിന്റെ പിതാമഹനായിരുന്ന യജ്ഞനാരായണഭട്ടിന്റെ സ്വപ്നത്തിൽ ശ്രീകൃഷ്ണൻ പ്രത്യക്ഷപ്പെട്ട് , നൂറു സോമയാഗങ്ങൾ നടത്തിയാൽ അവരുടെ കുടുംബത്തിൽ താൻ അവതരിക്കുമെന്ന് പറഞ്ഞുവത്രേ.
വല്ലഭാചാര്യരുടെ പിതാവിന്റെ സമയത്ത് അദ്ദേഹത്തിന്റെ കുടുംബം നൂറു സോമയാഗങ്ങൾ മുഴുവനാക്കുകയും 1479 വല്ലഭാചാര്യർ ജനിക്കുകയും ചെയ്തു എന്നാണു ഐതിഹ്യം.
ചൈത്രമാസത്തിലെ കൃഷ്ണപക്ഷത്തായിരുന്നു ജനനം.
ഇളമ്മ എന്നായിരുന്നു മാതാവിന്റെ പേര്.
ഏഴാം വയസ്സിൽ ഇദ്ദേഹം വിദ്യാഭ്യാസം ആരംഭിച്ചു.
വേദങ്ങളും ദർശനങ്ങളും അധ്യയനം ചെയ്തു.
ശങ്കരാചാര്യർ , രാമാനുജാചാര്യർ , മധ്വാചാര്യർ , നിംബാർക്കാചാര്യർ എന്നിവരുടെ ദർശനങ്ങൾക്ക് പുറമേ ബുദ്ധ-ജൈന ദർശനങ്ങളും ഇദ്ദേഹം പഠിച്ചു.
ബാലസരസ്വതി പട്ടം നേടിയ ആചാര്യർ പതിനൊന്നാം വയസ്സിൽ വൃന്ദാവനത്തിലേക്ക് (ഇന്നത്തെ ഉത്തർ പ്രദേശ്‌ )പുറപ്പെട്ടു.
കൃഷ്ണ ദേവരായരുടെ സദസ്സിൽ
അക്കാലത്ത് കൃഷ്ണദേവരായരുടെ സദസ്സിൽ ദ്വൈത വാദമാണോ അദ്വൈത വാദമാണോ ശരി എന്നതിനെ കുറിച്ച് 
ശൈവരും വൈഷ്ണവരും തർക്കം നടന്നിരുന്നു.
അതിൽ വല്ലഭാചാര്യർ വിജയിക്കുകയും , കൃഷ്ണദേവരായർ അദ്ദേഹത്തിനുവേണ്ടി കനകാഭിഷേകം നടത്തുകയും ചെയ്തു.
നൂറോളം തൂക്കം സ്വർണം ലഭിച്ചു എങ്കിലും അതെല്ലാം പാവപ്പെട്ട ബ്രാഹ്മണർക്ക് വല്ലഭാചാര്യർ ദാനം ചെയ്തു.
അതിൽ കുറച്ചു സ്വർണം കൊണ്ട് അദ്ദേഹം ഗോവർദ്ധനനാഥനു ആഭരണങ്ങൾ നിർമിച്ചു എന്നും പറയപ്പെടുന്നു.
ഭാരതപര്യടനം
ഭാരതത്തിലുടനീളം ഇദ്ദേഹം നഗ്നപാദനായി പര്യടനം നടത്തി.
84 സ്ഥലങ്ങളിൽ വച്ച് ഭാഗവതം പാരായണം ചെയ്തു.
ആ സ്ഥലങ്ങൾ ഇന്ന് 
ചൌരാസി ബൈഠക്ക് എന്ന പേരിൽ അറിയപ്പെടുന്ന തീർഥാടന കേന്ദ്രങ്ങളാണ്.
വൈഷ്ണവ ഭക്തി പ്രസ്ഥാനം
മധ്യകാലഘട്ടത്തിലെ ഭക്തിമാർഗ്ഗത്തിന്റെ പ്രധാന പ്രയോക്താവായിരുന്നു വല്ലഭാചാര്യർ.
അനുഭാഷ്യം , ശ്രീമദ്‌ ഭാഗവതം തുടങ്ങി നിരവധി 
ഭക്തിമാർഗ്ഗ ഗ്രന്ഥങ്ങൾ വല്ലഭാചാര്യർ രചിച്ചു.
വല്ലരികൾ പയർ ഒരു വല്ലരി സസ്യം
പറ്റിപ്പിടിച്ചു കയറുവാൻ പ്രത്യേകമായി ആരോഹണ അവയവങ്ങളില്ലാത്ത സസ്യങ്ങളാണ് വല്ലരികൾ - Twiners .
നീളമുള്ള ലോലമായ കാണ്ഡം മറ്റു സസ്യങ്ങളിലോ സഹായകമായ മറ്റു സംവിധാനങ്ങളിലോ ചുറ്റിപ്പിടിച്ചു വളരുന്നു.
പയർ , കാച്ചിൽ എന്നിവ ഇതിനൊരു ഉദാഹരണമാണ്.
വല്ലലാർപുരം സെന്നിമലായ് നടരാജൻ
ഇന്ത്യയിലെ വയോജന വൈദ്യശാസ്ത്രത്തിന്റെ പിതാവായി പലരും കരുതുന്ന ഒരു ഇന്ത്യൻ ജെറിയാട്രിക് ഫിസിഷ്യനാണ് വല്ലലാർപുരം സെന്നിമലായ് നടരാജൻ .
ഈ മേഖലയിലെ ആദ്യത്തെ ഇന്ത്യൻ പ്രൊഫസറായും അറിയപ്പെടുന്നു.
ഇന്ത്യ സർക്കാർ 2012-ൽ പത്മശ്രീ നൽകി ആദരിച്ചു.
ഓർമ്മ നഷ്ടത്തിന്റെ 30 മുതൽ 40 ശതമാനം വരെ ചികിത്സിക്കാവുന്നതാണെങ്കിലും പല മുതിർന്ന പൗരന്മാരും ചികിത്സ തേടാതെ അതിന്റെ ആഘാതം അനുഭവിക്കുന്നു.
ന്യുമോണിയയിൽ നിന്നും, 10 വർഷത്തേക്ക് സംരക്ഷണം നൽകുന്ന വാക്സിൻ വഴി വളരെയധികം പ്രായമുള്ളവരെ രക്ഷിക്കാൻ കഴിയും, നടരാജൻ പറയുന്നു, ശരിയായി കൈകാര്യം ചെയ്താൽ, വാർദ്ധക്യം ജീവിതത്തിന്റെ നല്ലൊരു കാലഘട്ടമായിരിക്കും.
വല്ലലാർപുരം സെന്നിമലായ് നടരാജൻ 1939 ജൂൺ 19 ന് തെന്നിന്ത്യൻ സംസ്ഥാനമായ തമിഴ്‌നാട്ടിൽ ജനിച്ചു.
1965 ൽ വൈദ്യശാസ്ത്രത്തിൽ ബിരുദം നേടിയ അദ്ദേഹം 1968 ൽ മദ്രാസ് സർവകലാശാലയിൽ നിന്ന് ബിരുദാനന്തര ബിരുദം നേടി.
തുടർന്ന്, 1973 ൽ സതാംപ്ടണിലെ ജനറൽ ഹോസ്പിറ്റലിൽ ജെറിയാട്രിക് മെഡിസിനിൽ ഉന്നത പരിശീലനത്തിനായി യുകെയിലേക്ക് പോയി ഉന്നത മെഡിക്കൽ പരിശീലനത്തിനുള്ള ജോയിന്റ് കമ്മിറ്റിയിൽ നിന്ന് ജെറിയാട്രിക് മെഡിസിൻ സ്പെഷ്യലിസ്റ്റായി എംആർസിപിയും അക്രഡിറ്റേഷനും നേടി.
ബ്രിട്ടൻ പിന്നീട്, 1987 ൽ എഡിൻബർഗിലെ റോയൽ കോളേജ് ഓഫ് ഫിസിഷ്യൻസ് (എഫ്ആർസിപി) യുടെ ഫെലോഷിപ്പും ലഭിച്ചു.
നടരാജൻ 1974 ൽ ചെന്നൈ സർക്കാർ ജനറൽ ആശുപത്രിയിൽ ഔദ്യോഗിക ജീവിതം ആരംഭിച്ചു.
നടരാജൻ ചെന്നൈയിൽ താമസിക്കുന്നു, സീനിയർ സിറ്റിസൺസ് ബ്യൂറോയുമായി സാമൂഹിക പ്രവർത്തനങ്ങൾ പിന്തുടരുന്നു, വിവിധ സമ്മേളനങ്ങളിൽ മുഖ്യപ്രസംഗങ്ങൾ നടത്തുന്നു.
തമിഴ്‌നാട്ടിലെ ഡോ. എംജിആർ മെഡിക്കൽ യൂണിവേഴ്‌സിറ്റിയിൽ ജെറാട്രിക് മെഡിസിൻ വിഭാഗത്തിൽ ഓണററി പ്രൊഫസറായി ചുമതലയേറ്റു ജോലിയും ചെയ്യുന്നു.
ഇന്ത്യയിൽ വയോജന വൈദ്യശാസ്ത്രത്തെ ജനപ്രിയമാക്കിയ ഡോക്ടറായി പലരും കരുതുന്ന നടരാജൻ, ജെറിയാട്രിക് മെഡിസിൻ മെഡിക്കൽ ബ്രാഞ്ചിൽ സ്പെഷ്യലൈസേഷൻ നേടിയ ആദ്യത്തെ ഇന്ത്യക്കാരനാണെന്നും രാജ്യത്തെ ഈ മേഖലയിലെ ആദ്യത്തെ പ്രൊഫസറാണെന്നും റിപ്പോർട്ടുണ്ട്.
ചെന്നൈ ഗവൺമെന്റ് ഹോസ്പിറ്റലിൽ ജോലി ചെയ്തിരുന്ന സമയത്ത്, വയോജന ആരോഗ്യ സംരക്ഷണത്തിനായി ഒരു ഔട്ട് പേഷ്യന്റ് സെന്റർ സ്ഥാപിക്കുന്നതിൽ അദ്ദേഹം വിജയിച്ചു.
ചെന്നൈയിലെ മദ്രാസ് മെഡിക്കൽ കോളേജിൽ പ്രൊഫസറായിരിക്കെ ജെറിയാട്രിക് മെഡിസിനിൽ പോസ്റ്റ് ഗ്രാജുവേറ്റ് കോഴ്‌സ് (എംഡി) ആരംഭിച്ചതിന്റെ ബഹുമതിയും അദ്ദേഹത്തിനുണ്ട്.
സർക്കാർ സർവീസിൽ നിന്ന് വിരമിച്ച നടരാജൻ, ചെന്നൈ ആസ്ഥാനമായുള്ള സർക്കാറിതര സംഘടനയായ , പ്രായമായ പൗരന്മാരുടെ ക്ഷേമത്തിനായി പ്രവർത്തിക്കുന്ന മുതിർന്ന പൗരന്മാർ അംഗമായുള്ള ഒരു ബ്യൂറോ യിൽ ചേരുകയും അതിന്റെ നിലവിലെ ചെയർമാൻ ആവുകയും ചെയ്തു.
ഫോറത്തിന്റെ ആഭിമുഖ്യത്തിൽ നിരവധി പ്രോഗ്രാമുകൾ രൂപീകരിക്കുന്നതിൽ അദ്ദേഹം സംഭാവന നൽകിയിട്ടുണ്ട്.
അദിപരാശക്തി ക്ലിനിക്, കീഴ്പാക്കത്തെ ഫ്ലവേഴ്സ് റോഡിലെ ഒരു മെമ്മറി ക്ലിനിക്ക് അത്തരമൊരു സംരംഭമാണ്.
ചെന്നൈയിലെ ഇത്തരത്തിലുള്ള ആദ്യത്തെ ക്ലിനിക്കാണ് ഇത്.
50 വയസ്സിനു മുകളിലുള്ള ആളുകളുടെ ഓർമ്മ നഷ്ടപ്പെടുന്നതുമായി ബന്ധപ്പെട്ട പ്രശ്നങ്ങൾ തിരിച്ചറിയുന്നതിനും മെഡിക്കൽ, വാർദ്ധക്യപ്രശ്‌നങ്ങളെ വേർതിരിച്ച് വേർതിരിക്കുന്നതിനും മാപ്പിംഗ് ചെയ്യുന്നതിനുമായി ഇതു പ്രവർത്തിക്കുന്നു.
ചെന്നൈക്ക് ചുറ്റുമുള്ള വിവിധ ഗ്രാമങ്ങളിൽ ക്ലിനിക്ക് ആഴ്ചതോറും സൗജന്യ കൺസൾട്ടേഷനുകൾ നടത്തുന്നു.
നടരാജന്റെ മാർഗനിർദേശപ്രകാരം ബ്യൂറോ മറ്റൊരു സംരംഭം ആരംഭിച്ചു, ജെറിയാട്രിക് ഹൗസ്‌കോൾ പ്രോഗ്രാം, വീട്ടു കോളുകൾ, അക്കാദമിക് വിദഗ്ധരുമായുള്ള ബന്ധം, ലാബ് സേവനം, നഴ്സിംഗ് സേവനം, സർട്ടിഫിക്കറ്റുകൾ നൽകൽ എന്നിവ ഉൾക്കൊള്ളുന്ന സമഗ്രമായ ജെറിയാട്രിക് കെയർ പ്രോഗ്രാം.
70 വയസ്സിനു മുകളിലുള്ളവർക്ക് ഈ സേവനം തുറന്നുകൊടുത്തിട്ടുണ്ട്, കൂടാതെ 60 വയസ്സിനു മുകളിലുള്ളവർക്ക് നിയന്ത്രിത ചലനശേഷി നേരിടുന്നുണ്ടെങ്കിൽ അവരെ പാർപ്പിക്കും.
മധുര , തിരുച്ചി തുടങ്ങിയ നഗരങ്ങളിലേക്ക് സേവനങ്ങളുടെ വ്യാപനം വിപുലീകരിക്കാനാണ് പദ്ധതി.
നടരാജൻ സീനിയർ ഇൻഡ്യൻ പ്രായമായ പൗരന്മാർക്ക് വിവരവും മാർഗനിർദേശ സേവനങ്ങളും നൽകാൻ ശ്രമിക്കുന്ന ഒരു വെബ് പോർട്ടൽ, അവരുടെ വിവര വിഭാഗത്തിന്റെ ചീഫ് കൺസൾട്ടന്റായി പ്രവർത്തിക്കുന്നു.
ലിങ്ക് ഏജ് എന്ന പേരിൽ പ്രായമായവർക്കായി ഒരു ജേണൽ സ്ഥാപിക്കുന്നതിലും അദ്ദേഹത്തിന്റെ ശ്രമങ്ങൾ റിപ്പോർട്ട് ചെയ്യപ്പെടുന്നു.
1981 ൽ സീനിയർ സിറ്റിസൺസ് എന്ന ഡോക്യുമെന്ററി നിർമ്മിക്കാൻ അദ്ദേഹം സഹായിച്ചിട്ടുണ്ട്, ഇത് ഫിലിംസ് ഡിവിഷൻ ഓഫ് ഇന്ത്യ , ഇന്ത്യാ ഗവൺമെന്റിന്റെ ഉടമസ്ഥതയിലുള്ള ഒരു പ്രൊഡക്ഷൻ ഹൗസ് ആണ്, കൂടാതെ തന്റെ കാഴ്ചപ്പാടുകൾ പ്രചരിപ്പിക്കുന്നതിനായി റ്റ്വിലൈറ്റ് ഇയേഴ്സ് എന്ന ടെലിഫിലിമിൽ ഫീച്ചർ ചെയ്തിട്ടുണ്ട് സാമൂഹ്യനീതി, ശാക്തീകരണ മന്ത്രാലയത്തിന് കീഴിൽ പ്രവർത്തിക്കുന്ന ഇന്ത്യാ ഗവൺമെന്റ് ഏജൻസിയായ് നാഷണൽ കൗൺസിൽ ഓൺ ഏജിംഗ് ആന്റ് ഓൾഡർ പേഴ്‌സൺസിലെ (എൻ‌സി‌ഒ‌പി) അംഗമെന്ന നിലയിൽ അദ്ദേഹം പ്രവർത്തിക്കുന്നു.
വയോജനങ്ങൾക്ക് ജെറിയാട്രിക് മെഡിസിൻ, ഹെൽത്ത് കെയർ എന്നീ വിഷയങ്ങളിൽ നടരാജൻ നിരവധി പുസ്തകങ്ങൾ രചിച്ചിട്ടുണ്ട്.
60 -ന് ശേഷം സ്നേഹത്തിന്റെ ഭാരം ആൻ അപ്‌ഡേറ്റ് ഓൺ ഗെറിയാട്രിൿസ് ആരോഗ്യകരമായ വാർദ്ധക്യത്തിനുള്ള ആരോഗ്യകരമായ പോഷകാഹാരം മറവിയോടു വിട (Goodbye to Old Age) വീണ്ടുമൊരു വസന്തം (Another Spring) ഓർമ്മയെ രക്ഷിക്കാം ഒരു ആൽമരത്തിന്റെ കഥ (The Story of a Banyan Tree) പാർക്കിൻസൺസ് രോഗം നിങ്ങൾക്ക് ഇഷ്ടമുള്ളപോലെ ജീവിക്കൂ ആരോഗ്യകരമായ വാർദ്ധക്യം: പിന്നീടുള്ള വർഷങ്ങളിൽ നല്ല ആരോഗ്യത്തിലേക്കുള്ള വഴികാട്ടി അവാർഡുകളും അംഗീകാരങ്ങളും
1994 ൽ ബിസി റോയ് ദേശീയ അവാർഡിന് അർഹനായി നടരാജൻ.
1997 ൽ ബ്രിട്ടീഷ് ജെറിയാട്രിക് സൊസൈറ്റി അമ്പതാം വാർഷികത്തോടനുബന്ധിച്ച് നടരാജന് ഒരു സ്വർണ്ണ മെഡൽ നൽകി.
2007 ൽ തമിഴ്‌നാട് സർക്കാർ അദ്ദേഹത്തെ മികച്ച സാമൂഹിക പ്രവർത്തകനായി തിരഞ്ഞെടുത്തു .
2009 ൽ സാമൂഹ്യ നീതിയും ശാക്തീകരണ മന്ത്രാലയത്തിൽ നിന്നും 2010 ൽ തമിഴ്നാട് ഡോ എം ജി മെഡിക്കൽ യൂണിവേഴ്സിറ്റിയിൽ നിന്നും അദ്ദേഹത്തിന് ആജീവനാന്ത പുരസ്കാരങ്ങൾ ലഭിച്ചു .
2012-ൽ, ഇന്ത്യാ ഗവൺമെന്റ് നടരാജന് പത്മശ്രീ നൽകി.
ഇതും കാണുക ഗെറിയാട്രിക്സ് ഗവണ്മെന്റ് ജനറൽ ഹോസ്പിറ്റൽ, ചെന്നൈ തമിഴ്‌നാട് ഡോ. എംജിആർ സർവ്വകലാശാല മദ്രാസ് മെഡിക്കൽ കോളേജ് അവലംബം അധികവായനയ്ക്ക് പുറത്തേക്കുള്ള കണ്ണികൾ
വല്ലാത്ത പഹയൻ
മിലൻ ജലീൽ നിർമ്മിച്ച് നിയാസ് ബക്കർ സംവിധാനം ചെയ്ത് 2013-ൽ പുറത്തിറങ്ങിയ ഒരു ഇന്ത്യൻ മലയാളചലച്ചിത്രമാണ് വല്ലാത്ത പഹയൻ .
കെ.വി വിജയൻ കഥയെഴുതി.
മണികണ്ഠൻ പട്ടാമ്പി , നിയാസ് ബക്കർ എന്നിവർ  തിരക്കഥയെഴുത്തിൽ വിജയനു കൂട്ടായി.
മണികണ്ഠൻ പട്ടാമ്പി , രചന നാരായണൻകുട്ടി , മാമുക്കോയ , മാള അരവിന്ദൻ , കുളപ്പുള്ളി ലീല , കൊച്ചു പ്രേമൻ , കെപിഎസി ലളിത തുടങ്ങിയവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.
താരം വേഷം 1 മണികണ്ഠൻ പട്ടാമ്പി ബാലൻ 2 വിനോദ് കോവൂർ ഷുക്കൂർ 3 രചന നാരായണൻകുട്ടി സുമിത്ര 4 മാമുക്കോയ സെയ്താലി 5 നിയാസ് ബക്കർ സ്ക്കൂൾ മാഷ് 6 ജനാർദ്ദനൻ ബാലന്റെ അച്ഛൻ 7 സുനിൽ സുഖദ പലിശ പൊറിഞ്ചു 8 എസ് പി ശ്രീകുമാർ പ്രഹ്ലാദൻ 9 കെ പി എ സി ലളിത ബാലന്റെ അമ്മ 10 സാദിഖ് ബാങ്ക് മാനേജർ 11 ശശി കലിംഗ സ്വാമി 12 കുളപ്പുള്ളി ലീല നാണിയമ്മ 13 കൊച്ചുപ്രേമൻ സ്ക്കൂൾ ഹെഡ് മാസ്റ്റർ 14 മാള അരവിന്ദൻ ബാലന്റെ അമ്മാവൻ 15 ഇർഷാദ് 16 കോട്ടയം നസീർ രവി 17 സ്നേഹ ശ്രീകുമാർ സംഗീതം "ദൈവമേ നിറയുന്നു" "ദൈവമേ നിറയുന്നു" (കരോക്കെ) "കണ്ണത്തളിർ പൂവ്" (ഡ്യുയറ്റ്) "കണ്ണത്തളിർ പൂവ്" (F) "കണ്ണത്തളിർ പൂവ്" (കരോക്കെ) "കണ്ണത്തളിർ പൂവ്" (എം) "രാമനംകിളി" "രാമനംകിളി" (കരോക്കെ) റഫറൻസുകൾ
രേണുക അരുൺ
രേണുക അരുൺ ഒരു ക്ലാസിക്കൽ സംഗീത ഗായികയാണ്.
മലയാളത്തിലും തെലുങ്കിലും പിന്നണി ഗായികയായി രേണുക പ്രവർത്തിക്കുന്നു.
2017 ൽ തെലുങ്കിൽ മികച്ച പിന്നണി ഗായികയ്ക്കുള്ള ഗൾഫ്-ആന്ധ്ര മ്യൂസിക് അവാർഡ് ജേതാവാണ്.
കർണാടിക് മ്യൂസിക് സംഗീത‍ജ്ഞരുടെ ഇടയിലെ ഒരു മുതിർന്ന അംഗമാണ് രേണുക.
550 ഓളം കച്ചേരികൾ രേണുക നടത്തിയിട്ടുണ്ട്.
4 ആം വയസ്സിൽ അവർ സംഗീത സംഗീത പഠനങ്ങൾ ആരംഭിച്ചു.
ഭലേഭലേ മഗഡിവോയ് എന്ന തെലുങ്ക് ചിത്രത്തിൽ എന്ററോ എന്ന ഗാനം ആലപിച്ചതോടെ അവർക്ക് പ്രശസ്തിയിലേക്ക് ഉയർന്നു.
കർണാടിക് സംഗീതവും ചലച്ചിത്ര പിന്നണി ഗാനവും കൂടാതെ രേണുക എറണാകുളത്തുള്ള സംഗീത കോളേജിൽ സംഗീതം പഠിപ്പിക്കുന്നു.
മാതൃഭൂമി ന്യൂസ് പേപ്പറിലെ സംഗീതത്തെക്കുറിച്ചുള്ള പംക്തിയുടെ സ്ഥിരം രചയിതാവാണ് രേണുക.
രേണുക കേരളത്തിലെ പെരുമ്പാവൂരിൽ ജനിച്ചു.
ഇപ്പോൾ ഒരു ഐ ടി പ്രൊഫഷണലായി പ്രവർത്തിക്കുന്നു.
രേണുക 7-ാം ക്ലാസിൽ ആയിരുന്നപ്പോൾ തന്നെ ആദ്യ സംഗീതകച്ചേരി നടത്തി.
ഫ്യൂഷൻ സംഗീതത്തിലെ കേരളത്തിലെ സ്ഥിരം സാന്നിദ്ധ്യമാണ് രേണുക.
ഫ്ലെമൻകോ നർത്തകിയായ ബെറ്റിനയുടെ സംഗീത ഗ്രൂപ്പിലും രേണുക പങ്കെടുത്തിട്ടുണ്ട്.
കഴിഞ്ഞ 30 വർഷമായി ചന്ദ്രമന നാരായണൻ നമ്പൂതിരിയുടെ കീഴിൽ സംഗീത പഠനം നടത്തി വരുന്നു.
പിന്നണി ഗായിക ശ്രദ്ധേയമായ ചലച്ചിത്രഗാനങ്ങൾ
എന്തരോ , സീതാ കല്യാണം തുടങ്ങിയ ഗാനങ്ങൾ രേണുകയ്ക്ക് ഒട്ടേറെ പ്രശംസ നേടിക്കൊടുത്തു.